|  |
| --- |
| **SVETE MAŠE IN OZNANILA** **V ŽUPNIJI ŠKOFIJE** |
| ***NEDELJA*** | ***2. ADVENTNA (sv. Miklavž)***  |
| ***6.*** ***DECEMBER******2020*** | *ob 8.30 (Plavje)***ob 10.00** *ob 11.30 (Tinjan)* | *– za rajne Bertok***– za** **zdravje***– za žive in pokojne župljane* |
| ***PONEDEL.*** |  |
| ***7. 12. 2020*** | **ob 18.00** | **– za Angela Vidmarja, obl.**  |
| ***TOREK*** |  |
| *8. 12. 2020* | *ob 18.00 (Zg. Škofije)* | **–** *za Kocjančič Marijo in Marjana* |
| ***SREDA*** |  |
| ***9. 12. 2020*** | **ob 18.00** | **– v čast Sv. Duhu**  |
| ***ČETRTEK*** |  |
| ***10. 12. 2020*** | **ob 18.00** | **– za rajne Grižon** |
| ***PETEK*** |  |
| ***11. 12. 2020*** | **ob 18.00** | **– za zdravje** |
| ***SOBOTA*** |  |
| ***12. 12. 2020*** | **ob 18.00** | **– za Franca Tomažiča** |
| ***NEDELJA*** | ***3. ADVENTNA, sv. Lucija*** |
| ***13.*** ***DECEMBER******2020*** | *ob 8.30 (Plavje)***ob 10.00** *ob 11.30 (Tinjan)* | *– za Andreja, Antona in Severino Hrovatin***– za** **žive in pokojne župljane***– za spreobrnjenje* |

**Bog plačaj vsem, ki tudi v tem času skrbite za urejenost naših cerkva.**

* **Hvala tudi vsem dobrotnikom in sodelavcem v naši župniji. Hvala za vaše darove …**
* **V dani situaciji maše z ljudstvom še niso dovoljene; Vsak dan pa sam mašujem po namenu, ki je oznanjen. V molitvi bodimo povezani, še zlasti z vsemi, ki so v stiski.**
* **Danes goduje sv. Nikolaj, svetnik dobrote. In kot pravi ljudska modrost:**

***»Dobro se z dobrim povrne.«***

***EVANGELIJ 2. ADVENTNE NEDELJE***

*Aleluja. Pripravite Gospodovo pot, zravnajte njegove stèze! In vse človeštvo bo videlo, kako naš Bog rešuje. Aleluja.*

*Iz svetega evangelija po Marku (Mr 1,1-8)*

Začetek evangelija Jezusa Kristusa, Božjega Sina; kakor je zapisano pri preroku Izaíju:

»Glej, pošiljam svojega glasnika pred tvojim obličjem, ki bo pripravil tvojo pot. Glas vpijočega v puščavi: Pripravite Gospodovo pot, zravnajte njegove steze!«

Tako je nastópil Janez Krstnik v puščavi in oznanjal krst spreobrnjenja v odpuščanje grehov. K njemu je prihajala vsa judejska dežela in vsi Jeruzalemčani. Dajali so se mu krstiti v reki Jordan in priznavali svoje grehe. Janez je bil oblečen v kameljo dlako in imel usnjen pas okoli ledij. Jedel je kobilice in divji med. Oznanjal je: »Za menoj pride močnejši od mene in jaz nisem vreden, da bi se sklônil pred njim in mu odvezal jermen njegovih sandal. Jaz sem vas krstil z vodo, on pa vas bo krstil s Svetim Duhom.«

[**Komentar cerkvenih očetov**](https://hozana.si/co.html)

[**Origen**](http://sl.wikipedia.org/wiki/Origen) pravi, da »*je začetek evangelija notranje povezan s preroškimi obljubami judovskega Svetega pisma.*« Sveti Ciril Jeruzalemski ter [**sv. Irenej**](http://sl.wikipedia.org/wiki/Sveti_Irenej_Lyonski) trdita, da »*ni večjega preroka, kot je Janez Krstnik.*« »*Samotni glasnik v puščavi, kakor je napovedal prerok Malahija*« dodajata **Evzebij iz Cezareje** in Tertulijan, ki nadaljuje: »*Ta je bil poklican, da naznani Kristusov prihod.*« [**Sveti Ambrož**](http://sl.wikipedia.org/wiki/Sveti_Ambro%C5%BE_Milanski) pa o Kristusu, ki mora priti pravi, da bo »*govoril s pravičnostjo in usmiljenjem, s pozivom h kesanju in veri*.« Tertulijan in [**sv. Hieronim**](http://sl.wikipedia.org/wiki/Sveti_Hieronim) nadalje pravita: »*Janezov krst je pripravil pot drugačnemu krstu, ki bo v prihodnosti pripeljan do dopolnitve ter bo v resnici odpuščal grehe, saj bo do tega prišlo s smrtjo tistega, ki ga je Janez sam krstil.*« [**Sv. Avguštin**](http://sl.wikipedia.org/wiki/Avgu%C5%A1tin_iz_Hipona) o moči Janezovega krsta pravi, da je »*notranje povezan s pravičnostjo pravičnega in hkrati pobožnega človeka, saj je Janez prejel Gospodovo milost še pred njegovim prihodom*.« [**Sv. Ciprijan**](http://svetniki.wordpress.com/2012/09/16/sveti-ciprijan-skof-in-mucenec/) pa pravi, da se »*učlovečeni Gospod ni obotavljal poistovetiti se z grešniki, ki v resnici potrebujejo ponovno rojstvo.*«